b"\n_START_ARTICLE_\nLaissez faire\n_START_SECTION_\nHist\xc3\xb2ria\n_START_PARAGRAPH_\nEn la segona meitat del segle XVIII, a la calor de la Revoluci\xc3\xb3 industrial anglesa, Adam Smith va ocupar un paper molt important en la popularitzaci\xc3\xb3 de les teories econ\xc3\xb2miques del laissez-faire, sent considerat el pare del lliure mercat o lliurecanvisme. La idea principal d'aquestes teories era la no inger\xc3\xa8ncia dels Estats en assumptes econ\xc3\xb2mics. Segons Adam Smith, hi havia una m\xc3\xa0 invisible que guiava a l'economia capitalista per la qual la suma dels egoismes responsables repercutiria en benefici de tota la societat i el desenvolupament de l'economia. Les regulacions socials, des d'aquest punt de vista, resultaven poc desitjables._NEWLINE_En la Fran\xc3\xa7a del segle XVIII l'expressi\xc3\xb3 laissez faire era la f\xc3\xb3rmula mitjan\xc3\xa7ant la qual els revolucionaris comprimien el seu programa. El seu objectiu era l'establiment d'una societat de mercat sense obstacles. Amb la finalitat d'arribar a aquesta fi advocaven per l'abolici\xc3\xb3 de totes les lleis que prevenien que gent m\xc3\xa9s eficient super\xc3\xa9s a competidors menys preparats._NEWLINE_Avui dia s'utilitza com a sin\xc3\xb2nim d'economia de liberalisme econ\xc3\xb2mic o neoliberalisme mes no obstant aix\xc3\xb2, la teoria laissez-faire suposaria reduir dr\xc3\xa0sticament la influ\xc3\xa8ncia dels governs comen\xc3\xa7ant per abstenir-se de participar en l'economia. Aix\xc3\xb2 tamb\xc3\xa9 suposa una massiva reducci\xc3\xb3 de la grand\xc3\xa0ria dels programes socials i el predomini de la llei de l'oferta i la demanda en tots els \xc3\xa0mbits de la vida."